#адыгэ_шхыныгъуэхэр.

Джэш шатэкIэ гъэбэкхъауэ

Джэшыр псывэм хакIутэ, шыгъу хадзэри хьэзыр хъуху ягъавэ. И псыр щIагъэж, Iэнэм тракIутэри ягъэжэпхъ.
Шыуаным ит тхъу къэплъам тыкъыр цIыкIуурэ упщIэта бжьыныщхьэрэ бжьыныхурэ халъхьэри, зэIащIэурэ ягъэлыбжьэ. Тхъуэплъ дахэ хъуным щынэсым, шыбжий сыр хьэжа халъхьэ, мафIэр ирашэхри ари тхъуэплъ хъуху трагъэт. 
НэгъуэщI шыуаным шатэ тIэкIу иракIэ, и лъащIэр щIигъанэ къудейуэ, мыIуву абы джэш вар хакIутэ, и щIыIум бжьын, бжьыныху гъэлыбжьар тракIэ пIащIэу, аргуэру и щхьэм джэшыр тракIутэ.
Апхуэдэурэ ящI бжьын, бжьыныху лыбжьамрэ джэшымрэ яухыху. Ищхьэ дыдэм телъын хуейр джэшщ. 
Ар щIигъанэ къудейуэ шатэ тракIэ, шыгъу хадзэ, и щхьэр трапIэ, мафIэ ешэхам трагъэувэри дакъикъи 10 – 15 хуэдизкIэ ягъэбэкхъ. ИтIанэ шыуаныр къытрахыж, джэдгын трагъэщащэри мэ гуакIуэ къищтэн щхьэкIэ, и щхьэр тепIауэ дакъикъэ зытхухкIэ щагъэтщ. Iэнэм щытрагъэувэнум и деж пхъэ бжэмышхкIэ и щхьэр къытрахыурэ шынакъым иралъхьэ. Хуабэу яшх.
Зыри дашх хабзэкъым. Къэуатщ, витаминкIэ къулейщ. Нэхъ щапщэфIыр щIымахуэмрэ гъатхэ пасэмрэщ.

Халъхьэхэр (цIыхуитI Iыхьэ): джэш гъэвауэ – г 300, шатэу – г 250, бжьыныщхьэ укъэбзауэ – г 150, тхъууэ – г 100, бжьыныху укъэбзауэ – г 30, шыгъуу, шыбжийуэ, джэдгыну – узыхуейм хуэдиз.
Звучит както угрожающе )))
[id86526038|Мурат], гъущ1у😂
[id247297200|Айша], уе ф1ыр умыщ1э уэ)
[id86526038|Мурат], хэмылъу сшхащ, и по-другому чуть сделала
[id86526038|Мурат], нэхъри бжьыныху зыхэлъ сшхыкъыми аращ)
Хочу! :)
[id247297200|Айша], абы бжьыныху хэлъу зей сшхакъым)
[id86526038|Мурат], пэжыр бжес1энщи сшхакъым зеи)